మౌనమె నీ భాష

మౌనమే నీ భాష ఓ మూగ మనసా   కె. బాలచందర్ దర్శకత్వంలో 1979లో విడుదలైన గుప్పెడు మనసు చిత్రంలోని పాట. దీనిని ఆచార్య ఆత్రేయ రచించగా మంగళంపల్లి బాలమురళీకృష్ణ ఆలపించాడు. సినిమాలోని ఈ పాటలో శరత్ బాబు, సుజాతలు నటించారు. ఈ పాటకు ఎం.ఎస్. విశ్వనాథన్ సంగీతాన్నందించాడు. ఈ పాట ద్వారా మనం ఎన్ని ఆదర్శాలు చెప్పుకున్నా మన మనసు వేసే కోతిగంతుల్ని నియంత్రించలేకపోవడం వల్లే ఇన్ని అనర్థాలు జరుగుతున్నాయని తెలుసుకోవచ్చు.

పాట గురించి 
ఈ పాటలో ఆత్రేయ  మనిషి మనసు గురించి, మనస్తత్వం గురించి, జీవిత తత్వం గురించి చెప్పాడు. ఈ పాటలోని తత్వేం  ప్రతి ఒక్కరి జీవితానికీ, వాళ్ల జీవితంలో జరిగిన సంఘటనలకూ దగ్గరగా ఉంటుంది. మనిషి ఆలోచనా విధానానికి, తత్వానికి  ఓ పాఠ్య పుస్తకం లాంటిదీ పాట. కర్మ–యోగి తత్వం తరహాలో ఉంటుంది. ఈ పాటలో భావం, తత్వం అందరికీ అర్థమయ్యేలా గొప్పగా ఉంటుంది.

సినిమాలోని కథ మొత్తం ఒక్కసారిగా  నిశ్శబ్దం లోకి వెళ్లినప్పుడు ,అందరి ఆలోచనలూ ఆగిపోయినప్పుడూ మౌనాన్నీ, మనసునూ ముడి పెట్టి ఈ నేపధ్య గీతాన్ని దర్శకుడు బాలచందర్ ఎంచుకుని అద్భుతమైన ప్రక్రియను చూపించాడు. ఆత్రేయ అమూర్త వస్తువుకు మూర్త స్వరూపాన్ని ఇచ్చాడు.  ఇది సాహిత్యం, సంగీతం,కథలోకి అల్లుకున్న పాట. సామరాగం ఆధారంగా చేసుకుని ఈ పాటను బాలమురళీకృష్ణ పాడాడు. సినీహెరాల్డ్ అవార్డుల్లో ఈ పాటకు ఉత్తమ గాయకునిగా అతనికి పురస్కారం లభించింది.

పాట 
పాట పల్లవి ఇది:మౌనమె నీ భాష ఓ మూగ మనసా… ఓ మూగ మనసా…
మౌనమె నీ భాష ఓ మూగ మనసా… [2]
తలపులు ఎన్నెన్నో కలలుగ కంటావు..
కల్లలు కాగానె కన్నీరవుతావు..
మౌనమె నీ భాష ఓ మూగ మనసా… ఓ మూగ మనసా…

మూలాలు

బాహ్య లంకెలు
 
తెలుగు సినిమా పాటలు
ఆత్రేయ రచించిన పాటలు